Държавен вестник, бр. 56, 2025 г., стр. 9

БРОЙ  56	
Д Ъ Р Ж А В Е Н  В Е С Т Н И К 	
СТР.  9  
(7) При осъществяване на своите функции 
служителите от Инспектората имат право 
да изискват документи, данни, сведения, 
справки и други носители на информация от 
проверяваните лица, които са необходими 
за извършване на проверките. Служителите 
в Министерството и във второстепенните 
разпоредители с бюджет по бюджета на Ми­
нистерството са длъжни да оказват пълно 
съдействие на инспекторите при осъществя­
ване на функциите им. 
(8) Ръководителят на Инспектората предста­
вя ежегоден отчет на министъра за дейността 
на Инспектората през съответната година. 
(9) Инспекторатът не извършва проверки:
1. в търговските дружества с държавно 
участие в капитала и държавните предприятия 
по чл. 62, ал. 3 от Търговския закон;
2. относно бюджетната дисциплина.
Раздел IV
Дирекция „Вътрешен одит“
Чл. 14. (1) Дирекция „Вътрешен одит“ е на 
пряко подчинение на министъра и осъщест­
вява вътрешен одит по Закона за вътрешния 
одит в публичния сектор. 
(2) Дирекция „Вътрешен одит“ извърш­
ва дейността по вътрешен одит на всички 
структури, програми, дейности и процеси в 
Министерството, включително финансираните 
със средства от Европейския съюз, в организа­
циите, чиито ръководители са второстепенни 
разпоредители с бюджет по бюджета на Ми­
нистерството, както и в публичните предприя­
тия от системата на Министерството, когато 
в посочените организации не е изградено 
самостоятелно звено за вътрешен одит, като: 
1. планира, извършва и докладва дейността 
по вътрешен одит в съответствие със стандар­
тите за вътрешен одит в публичния сектор, 
стандартите за вътрешен одит, Етичния кодекс 
на вътрешните одитори, Статута на дирекция 
„Вътрешен одит“ и утвърдената от министъра 
на финансите методология за вътрешен одит 
в публичния сектор; 
2. изготвя на базата на оценка на риска 
тригодишен стратегически план и годишен 
план за дейността си, които се съгласуват 
от одитния комитет и се утвърждават от 
министъра; 
3. дава независима и обективна оценка на 
министъра за състоянието на одитираните 
системи за финансово управление и контрол; 
4. оценява процесите за идентифициране, 
оценяване и управление на риска, въведени 
от министъра; 
5. проверява и оценява: съответствието 
на дейностите със законите, подзаконовите 
и вътрешните актове и договори; надежд­
ността и всеобхватността на финансовата 
и оперативната информация; създадената 
организация по опазване на активите и ин­
формацията; ефективността, ефикасността и 
икономичността на дейностите, изпълнението 
на задачите, договорите, поетите ангажименти 
и постигането на целите; 
6. консултира министъра по негово искане, 
като предоставя съвети, мнения, обучения 
и други с цел да се подобрят процесите на 
управление на риска и контролът, без да поема 
управленска отговорност за това; 
7. представя и обсъжда с министъра и с 
ръководителите на структурите, чиято дейност 
е одитирана, а при необходимост – и с одит­
ния комитет, резултатите от всеки извършен 
одитен ангажимент за даване на увереност и 
изготвя одитен доклад; 
8. документира, обсъжда и докладва в 
зависимост от естеството на всеки одитен 
ангажимент за консултиране резултатите от 
неговото изпълнение;
9. дава препоръки в одитните доклади за 
подобряване на адекватността и ефективност­
та на системите за финансово управление и 
контрол и извършва проверки за проследяване 
изпълнението на препоръките съгласно план 
за действие, утвърден от министъра или от 
оправомощено от него длъжностно лице; 
10. изготвя и представя на министъра и 
на одитния комитет годишен доклад за дей­
ността по вътрешен одит в съответствие с 
изискванията на Закона за вътрешния одит 
в публичния сектор. 
(3) По инициатива на министъра дирекция 
„Вътрешен одит“ може да извършва одитни 
ангажименти на всички организации и юри­
дически лица от системата на Министерството 
и когато в тях има звено за вътрешен одит.
(4) Директорът на дирекция „Вътрешен 
одит“ докладва директно на министъра.
Раздел V
Звено „Сигурност на информацията“
Чл. 15. (1) Звено „Сигурност на информа­
цията“ е на пряко подчинение на министъра 
със статут на отдел и изпълнява функции 
по Закона за защита на класифицираната 
информация (ЗЗКИ) и функциите, свързани 
с мрежовата и информационната сигурност 
по приложение № 6 към чл. 3, ал. 2, т. 2 от 
Наредбата за минималните изисквания за 
мрежова и информационна сигурност, приета с 
Постановление № 186 на Министерския съвет 
от 2019 г. (ДВ, бр. 59 от 2019 г.).
(2) Служителят, който ръководи звеното, 
е служител по сигурността на информацията 
и осъществява дейността по защита на кла­
сифицираната информация, като: